
专讘讬谞讜 讞谞谞讗诇

诪谞讜讚讬诐 讜诪爪讜专注讬诐 诪讛讜 转讬拽讜 讗讘诇 讗住讜专 讘注砖讬讬转 诪诇讗讻讛 砖谞讗诪专 讜讛驻讻转讬 讞讙讬讻诐 诇讗讘诇 诪讛 讞讙 讗住讜专 讘注砖讬讬转 诪诇讗讻讛 讗祝 讗讘诇 讗住讜专. 诪爪讜专注 转讬拽讜 讗讘诇 诪谞讜讚讛 诪讜转专 讘诪诇讗讻讛. 



讗讘诇 讗住讜专 讘谞注讬诇转 讛住谞讚诇 诪讚讻转讬讘 讘讬讞讝拽讗诇 讜谞注诇讬讱 转砖讬诐 讘专讙诇讬讱. 诪讻诇诇 讚讻"注 讗住讬专讬. 



讻砖讗诪专讜 讗住讜专 讘谞注讬诇转 讛住谞讚诇 诇讗 讗诪专讜 讗诇讗 讘注讬专 讗讘诇 讘讚专讱 诪讜转专. 讬爪讗 诇讚专讱 谞讜注诇. 谞讻谞住 诇注讬专 讞讜诇抓. 讜讻谉 讛诪谞讜讚讛. 诪爪讜专注 转讬拽讜. 



讗讘诇 讗住讜专 讘转砖诪讬砖 讛诪讟讛 砖谞讗诪专 讜讬谞讞诐 讚讜讚 讗转 讘转 砖讘注 讗砖转讜 讜讬讘讗 讗诇讬讛. 诪讻诇诇 讚诪注讬拽专讗 讗住讬专. 诪谞讜讚讛 诪讛讜 转"砖 讻诇 讛砖谞讬诐 砖讛讬讜 讬砖专讗诇 讘诪讚讘专 讛讬讜 讻诪谞讜讚讬诐 讜讛讬讜 诪砖诪砖讬谉 诪讟讜转讬讛谉. 



讜讚诇诪讗 砖讗谞讬 诪谞讜讚讛 诇砖诪讬诐 讚拽讬诇 讜讛讗 讗诪专转 诪谞讜讚讛 诇砖诪讬诐 讞诪讜专 讛讜讗 住驻讜拽讬 诪住驻拽讗 诇讬讛 讗讝讬诇 讛讻讗 诪讚讞讬 诇讬讛 讗讝讬诇 讛讻讗 诪讚讞讬 诇讬讛. 



诪爪讜专注 诪讛讜 讘转砖诪讬砖 讛诪讟讛 讜诇讗 讗讬驻砖讬讟讗 讘讛讚讬讗. 



讗讘诇 讗讬谞讜 诪砖诇讞 拽专讘谞讜转讬讜 砖谞讗诪专 砖诇诪讬诐 讘讝诪谉 砖讛讜讗 砖诇诐 讜诇讗 讘讝诪谉 砖讛讜讗 讗讜谞谉 诪谞讜讚讛 诪讛讜 讜诇讗 讗讬驻砖讬讟讗 诪爪讜专注 诪讛讜 转"砖 专"砖 讗讜诪专 讻转讬讘 讻讗谉 讘讘讗讜 讬拽专讬讘 注爪诪讜 讘讝诪谉 砖专讗讜讬 诇讘讗 讘拽讚砖 讬拽专讬讘 讘讝诪谉 砖讗讬谞讜 专讗讜讬 诇讘讬讗讛 讗讬谞讜 专讗讜讬 诇讛拽专讘讛.





专诪讘"谉

讗讘诇 讗住讜专 讘谞注讬诇转 讛住谞讚诇. 诪讚拽讗诪专 诇讬讛 专讞诪谞讗 诇讬讞讝拽讗诇 讜谞注诇讱 转砖讬诐 讘专讙诇讬讱. 诪讻诇诇 讚诇讻讜诇讬 注诇诪讗 讗住讬专讬. 讚讻转讬讘 讘谉 讗讚诐 讛谞谞讬 诇讜拽讞 诪诪讱 讗转 诪讞诪讚 注讬谞讬讱 讘诪讙驻讛 讜诇讗 转住驻讜讚 讜诇讗 转讘讻讛 讜诇讗 转讘讗 讚诪注转讱. 讛讗谞拽 讚讜诐 诪转讬诐 讗讘诇 诇讗 转注砖讛 驻讗专讱 讞讘讜砖 注诇讬讱 讜谞注诇讱 转砖讬诐 讘专讙诇讬讱. 讛讻讬 拽讗诪专 诇讬讛 专讞诪谞讗 诇讬讞讝拽讗诇. 讛讗谞拽 讜讚讜诐 讚诪诪转 诪转讬诐. 讻诇讜诪专 讻讚专讱 砖注讜砖讬谉 诇诪转讬诐. 讜讗讘诇 讗讞专 诇讗 转注砖讛. 讗诇讗 驻讗专讱 讞讘讜砖 注诇讬讱 讜谞注诇讱 转砖讬诐 [讘专讙诇讬讱]. 讗诇诪讗 讛谞讬 讻讜诇讛讜 讗住讬专讬 诇砖讗专 讗讘诇讬. 
讜讘讬专讜砖诇诪讬 (讙,讛) 驻专讬砖讜 讛讗谞拽 讚讜诐 诪转讬诐 诪讻讗谉 砖讛讜讗 爪专讬讱 诇爪讜讜讞 注诇 讛诪转讬诐. 讗讘诇 诇讗 转注砖讛 诪讻讗谉 砖爪专讬讱 诇讛转讗讘诇, 驻讗专讱 讞讘讜砖 注诇讬讱 讗诇讜 转驻讬诇讬谉, 讜谞注诇讱 转砖讬诐 讘专讙诇讱 诪讻讗谉 砖讗住讜专 讘谞注讬诇转 讛住谞讚诇, 讜诇讗 转注讟讛 注诇 砖驻诐 诪讻专谉 砖爪专讬讱 诇讻住讜转 驻谞讬讜, 讜讬讻住谞讛 诪诇专注, 讗诪专讬谉 驻讜诪讬讛 讛讜讗 讞讬讬砖, 讜诇讞诐 讗谞砖讬诐 诇讗 转讗讻诇 诪讻讗谉 砖讛拽讟谞讬诐 讛讜诇讻讬谉 讗爪诇 讛讙讚讜诇讬诐, 诪谞讬谉 砖讛讙讚讜诇讬诐 讛讜诇讻讬谉 讗爪诇 讛拽讟谞讬' 讚讻转讬讘 讗诇 转讘讗 讘讬转 诪专讝讞. 
讘讗讘诇 [讛,讬] 转谞讬讗: 讗讘诇 讜诪谞讜讚' 砖讛讬讜 诪讛诇讻讬谉 讘讚专讱 诪讜转专讬谉 讘谞注讬诇转 讛住谞讚诇 讜讻砖讬讙讬注讜 诇注讬专 讬讞诇讜爪讜, 讜讻谉 讘转砖注讛 讘讗讘 讜讻谉 讘转注谞讬转 爪讘讜专, 讜讻讬 讗住讜专 讘诪谞注诇 讜住谞讚诇. 讛谞讬 诪讬诇讬 讘砖诇 注讜专 讗讘诇 讗讬谞驻讬诇讗 砖诇 讘讙讚 诪讜转专, 讜住谞讚诇 砖诇 砖注诐 谞诪讬 诪讜转专 讚讛转诐 讘讬讜诐 讛讻驻讜专讬诐 (注"讞 注"讘) 讗诪专讬' 讗谞讬 专讗讬转讬 讗转 专讬讘"诇 砖讬爪讗 讘住谞讚诇 砖诇 砖注诐 讘讬讜诐 讛讻驻讜专讬诐. 讗诪讬谞讗 诇讬讛 讘转注谞讬转 爪讘讜专 诪讗讬, 讗诪专 诇讬 诇讗 砖谞讗 讜专讘 讛讜谞讗 谞驻讬拽 讘专讛讬讟谞讬 讜讗讘讬讬 谞驻讬拽 讘讚讛讜爪讬 讜专讘讗 讘讚讻讬诇讬 讜专讘讛 讘专 专讘 讛讜谞讗 讻专讬讱 住讜讚专讗 讗讻专注讬讛 讜谞驻讬拽 讜讛讜讗 讛讚讬谉 诇住谞讚诇 砖诇 注抓, 讚讛讜爪讬 讚讗讘讬讬 住谞讚诇 砖诇 注抓 讛讜讗, 讜讗讬谉 诪谞注诇 讗诇讗 砖诇 注讜专, 讚讻转讬讘 讜讗谞注诇讱 转讞砖, 讜讗诐 诪讞讜驻讛 砖诇 注讜专 讗住讜专 讜讻谉 驻住拽讜 讻诇 讛讙讗讜谞讬诐, 讜讻讘专 驻讬专砖转讬 讟注诪讬讛诐 讜专讗讬讜转讬讛诐 讘住驻专 诪诇讞诪讜转 讬讬', 讜讛讚讘专讬诐 注转讬拽讬诐, 讜讗诐 诪讞诪转 注拽专讘 诪讜转专, 讚讙诪专讬谞谉 诪讬讜诐 讛讻驻讜专讬诐, 讜讛讞讬讛 转谞注讜诇 讗转 讛住谞讚诇 讻讚注转 专讘讬谞讜 讛讙讚讜诇 讝"诇 讘讬讜诐 讛讻驻讜专讬诐, 讜讞讬讛 砖讗诪专讜 讻诇 砖诇砖讬诐 讬讜诐:



讗讘诇 讗住讜专 讘转砖诪讬砖 讛诪讟讛 讚讻转讬讘 讜讬谞讞诐 讚讜讚 讗转 讘转 砖讘注 讜讬讘讗 讗诇讬讛. 诪讻诇诇 讚诪注讬拽专讗 讛讜讛 讗住讜专 讘转砖诪讬砖 讛诪讟讛. 驻讬专讜砖 诪砖讜诐 讗讘诇讜转 讛讬诇讚 讜诇讗讞专 砖讘注讛 [拽讗诪专], 讜讛讗 讚讻转讬讘 诇注讬诇 诪讬谞讬讛 讻讗砖专 专讗讛 讚讜讚 讻讬 诪转 讛讬诇讚 讜讬拽诐 讚讜讚 诪注诇 讛讗专抓 讜讬专讞抓 讜讬住讱 讜讬讞诇祝 砖诪诇讜转讬讜, 讛讛讜讗 拽讜讚诐 砖谞拽讘专 讛讬诇讚 注砖讛 砖注讚讬讬谉 诇讗 讞诇 讗讘诇讜转 注诇讬讜, 讜诇讗 注砖讛 讻谉 讗诇讗 讘砖讘讬诇 砖讛讬讛 专讜爪讛 诇讘讗 讘讬转 讛' 讜诇讛砖转讞讜讜转 讻讚讬 砖诇讗 讬专讗讛 驻谞讬 砖讻讬谞讛 讻砖讛讜讗 诪谞讜讜诇, 讗讘诇 诇讗讞专 砖讘讗 诪讛砖转讞讜讜转 谞讛讙 讗讘诇讜转 砖讘注讛 注讜讚 讬砖 诇讜诪专 讻讬 讗讜转讜 讛讬诇讚 讘住驻拽 讛讬讛 诇讚讜讚 讗诐 讛讬讛 讘谉 拽讬讬诪讗 讗诐 诇讗 讜讻诇 讝诪谉 砖讛讬讛 讞讬 讜讞讜诇讛 讛讬讛 诪转注谞讛 注诇讬讜 砖讬讞讬讛, 讜诇讗 住讱 讜诇讗 讻讘住 讻讗讬诇讜 讛讜讛 讗讘诇, 讜讻砖专讗讛 砖诪转 专讞抓 讜住讱 讜讞诇祝 砖诪诇讜转讬讜 讻讗诇讜 注讘专讜 讬诪讬 讗讘诇讜, 诇驻讬 砖讗讬谉 注诇讬讜 讚讬谉 讗讘诇讜转 讚讗讙诇讬 诇讬讛 诪诇转讗 砖诇讗 讛讬讛 讘谉 拽讬讬诪', 讜诪砖讜诐 讚讞讝讬谞谉 讘讬讛 讘讚讜讚 砖讛讬讛 谞讜讛讙 注诇讬讜 讻诇 讚讬谞讬 讗讘诇讜转 讘专讞讬爪讛 讜住讬讻讛 讜讙讬讛讜抓 讜拽讗 诪讬诪谞注 谞驻砖讬讛 诪转砖诪讬砖, 砖诪注讬谞谉 讚讗讘诇 讗住讜专 讘转砖诪讬砖, 讻诇 讝讛 诇砖讜谉 讛专讗讘"讚 讝"诇.
讜讝讛 讛诇砖讜谉 讛讗讞专讜谉 砖讻转讘 讛专讘 讝"诇 讗讬谞讜 讻诇讜诐, 砖诇讗 讛讬讛 讚讜讚 诪转注谞讛 讻诇 讛注讬谞讜讬 讛讝讛 讜诪转驻诇诇 讻诇 转驻诇讛 讝讜 注诇 住驻拽 谞驻诇, 讜注讜讚 诪谉 拽讜讚诐 拽讘讜专讛 诇讗 讙诪专讬谞谉 诪讬讚讬, 讚诇讗 讗讘讬诇讜转 谞讛讬讙 讗诇讗 爪注专讗 讘注诇诪讗 诪爪注专 谞驻砖讬讛 讻讚讻转讬讘 讜诇讗 讗讻诇 注诪诐 诇讞诐, 讜注讜讚 诇讛讻讬 诪讬诪谞注 诪转砖诪讬砖 讻讚讬 砖讬转驻诇诇 讘讟讛专讛, 讜注讜讚 讛讬讗讱 讗转讛 讬讜讚注 讻诪讛 讬诪讬诐 讜诇讬诇讜转 讞诇讛 讛讬诇讚, 讜诇砖讜谉 专讗砖讜谉 砖讻转讘 讛专讘 讝"诇 注讜诇讛, 讜讻谉 谞诪讬 讻转讘 讛专诪讘"诐 讝"诇, 讜讛谞讻讜谉 注讜讚 诇讜诪专 砖讗讬谉 讛诪诇讱 专砖讗讬 诇谞讜讜诇 注爪诪讜 讘讬诪讬 讗讘诇讜, 讻讚专讱 砖讛拽诇讜 注诇讬讜 讘讬讜诐 讛讻驻讜专讬诐, 讚转谞谉 讛诪诇讱 讜讛讻诇讛 讬专讞爪讜 讗转 驻谞讬讛诐, 讜讻谉 讗诪专讜 砖讗讬谞讜 讞讬讬讘 讘讻驻讬讬转 讛诪讟' 讻砖讛讜讗 讗讘诇, 讜讘专 诪谉 讚讬谉 诪讗讬 拽讜砖讬' 专讞抓 讜住讱 诇讛注讘讬专 讗转 讛讝讜讛诪讗 诪注爪讬讜, 讜讛注驻专 砖砖讻讘 诇讗专抓, 讜讞诇祝 讘讙讚讬诐 讗讞专讬诐 诪驻谞讬 讛拽专讬注讛 砖拽专注 讘砖诪转 讛讬诇讚, 讚转谞讬讗 (诪"拽 讻"讚 注"讗) 讗诐 讘讗 诇讛讞诇讬祝 诪讞诇讬祝 讜讗讬谞讜 拽讜专注:





专讬讟讘"讗

诪谞讜讚讬谉 讜诪爪讜专注讬谉 诪讛讜 讘讻驻讬讬转 讛诪讟讛. 驻讬' 讜讗注"讙 讚诇讗 砖讬讬讱 讘讛讜 讟注诪讗 讚讻驻讬讬转 讛诪讟讛 讚讗讘诇 诪"诪 讻讬讜谉 砖注讜谞讜转讬讛诐 讙专诪讜 诇讛诐 专讗讜讬 讛讜讗 诇讛驻讜讱 诪讟转谉 讻讬 谞转专讞拽讜 诪讘谞讬 讗讚诐 讜谞讛驻讱 诇讛诐 住讚专 讘谞讬 讗讚诐. 讜讻诇 讛谞讬 讚诇讗 讗讬驻砖讬讟' 讚注转 讛讙讗讜谞讬诐 讝"诇 讚诇拽讜诇讗 讜讘注讬' 注诇讛 诇诪讗讬 讚讗诪专讬' 讚注讬拽专 谞讚讜讬 讚讗讜专讬讬转' 讛讬讗 讜诪讬' 诇注谞讬谉 谞注讬诇转 讛住谞讚诇 讗注"讙 讚讛讻讗 诇讗 讗讬驻砖讬讟' 讛讗 讗讬驻砖讬讟' 诪讚专' 讗诇注讝专 砖讞诇抓 诪谞注诇讬讜 讜讗转"诇 讚诪讞诪讬专 注诇 注爪诪讜 讛讬讛 转驻砖讜讟 诪讬讛讗 诇拽诪谉 讜讻谉 讗转讛 诪讜爪讗 讘诪谞讜讚讛 讜讗讘诇 讚讛讻讗 讚讞讬' 诇讛 讚讗砖讗专讗 拽讗诪专 讜讘讚讜讻转讗 诪讜讻讞 讚诇讗 拽讗讬 讗专讞讬爪讛 砖讗讬谉 讗讘诇 讜诪谞讜讚讛 砖讜讬谉 讘讝讛 讜讗诪诇讗讻' 谞诪讬 诇讗 拽讗讬 讚诪谞讜讚讛 诪讜转专 讘注砖讬讬转 诪诇讗讻讛 讛讬诇讻讱 讗谞注讬诇转 住谞讚诇 拽讗讬 讜讟讜讘讗 讗讬讻讗 讘砖"住 讚诇讗 诪驻砖讟讬 讘讚讜讻转讬讬讛讜 讜诪驻砖讟讬 讘讚讜讻转讬 讗讞专讬谞讬 讜讛讻讬 谞诪讬 拽讬讬诪' 讛讻讗 讘转讬拽讜 诇注谞讬谉 转驻诇讬谉 讜讗讬驻砖讬' 诇谉 讘住谞讛讚专讬谉 诪诪注砖' 讚专讘讬 讗诇注讝专 砖谞讻谞住 讛讜专拽谞讜住 讘谞讜 诇讞诇讜抓 转驻讬诇讬讜: 讜讚注转 专砖"讬 讝"诇 谞诪讬 讚诪谞讜讚讛 讞讬讬讘 讘拽专讬注讛 讚讙专讬住 讘驻' 讛讝讛讘 注诇 诪注砖讛 讚专讘讬 讗诇注讝专 讙讜专住 专讘讬' 讝"诇 讗祝 讛讜讗 讝诇讙讜 注讬谞讬讜 讚诪注讜转 讜拽专注 讘讙讚讬讜 讜讞诇抓 诪谞注诇讬讜: 讜诪讬 讗讬讻' 谞讜住讞讬 讟讜讘讗 讚诇讗 讙专住讬' 诇讬讛:



讚讻转讬讘 讜讬谞讞诐 讚讜讚 讗转 讘转 砖讘注 讜讙讜' 讜拽"诇 讚讞讝讬' 砖专讞抓 讗讞专 诪转 讛讬诇讚 讚讻转讬讘 讜讬拽诐 讚讜讚 诪注诇 讛讗专抓 讜讬专讞抓 讜讬住讱 讜讬"诇 讚讛讛讬讗 拽讜讚' 拽讘讜专' 砖诇讗 讞诇 注诇讬讜 讗讘诇讜转 讜注砖讛 讻谉 诪驻谞讬 砖讛讜讗 专讜爪讛 诇讘讗 讜诇讛砖转讞讜讜转 讘讘讬转 讬"讬 砖诇讗 讬讻谞住 砖诐 讻砖讛讜讗 诪谞讜讜诇. 讜讛讗 讚诪讬讬转讬' 专讗讬讛 诪讚讜讚 讜讗谞谉 讗诪专讬' 讚讗讘诇讜转 讬讜诐 砖谞讬 诇讻"注 诇讗讜 诪讚讗讜专讬讬转' 讜诇住"讚 讜诇讚讘专讬 讛转讜住驻讜转 讗驻讬' 讬讜诐 专讗砖讜谉 讜讬"诇 讚诪"诪 谞讜讛讙讬谉 讛讬讜 讙诐 讘讗讜转讛 砖注讛 讘讚讘专讬 讗讘诇讜转 诪转拽谞转 谞讘讬讗讬'



诪谞讜讚讛 诪讛讜 讘转砖诪讬砖 讛诪讟讛 拽"诇 讜讛讗 讘注讬 诇讛转专讞拽 诪诪谞讜 讚' 讗诪讜转 讜讬"诇 讚讛谞讬 诪讬诇讬 讗讬谞砖讬 讚注诇诪讗 讗讘诇 讗砖转讜 讜讘谞讬 讘讬转讜 诇讗 砖讗讬谉 讚注转 讘"讚 诇讗住讜' 注诇讬讜 讞讬讜转讬讛 讜讻讚讗诪专讬' 讛转诐 诪谉 讞讬讜转讬讛 诇讗 讗讚专讬讛. 讜讬砖 讚讜讞讬' 讚讚讬诇诪讗 砖讗谞讬 讗砖转讜 砖讛讬讗 讻讙讜驻讜 讜诪"诪 讬砖 专讗讬讛 讙诪讜专讛 诪诪注砖讛 专' 讗诇讬注讝专 砖讛讬讛 讛讜专拽谞讜住 讘谞讜 诪砖诪砖讜 讜住讘专讗 谞诪讬 讻讚讻转讘 讛专讗讘"讚 讝"诇: 讜谞专讗讛 谞诪讬 讚诪讜转专 诇讚讘专 注诪讜 讚讛讗 讗诪专讬' 砖讜谞讛 讜砖讜谞讬谉 诇讜 讚讞讝讬' 砖讛讬讜 诪讚讘专讬谉 注诐 专讘讬 讗诇讬注讝专 讜讗"诇 专讘讬 注拽讬讘讗 讞讘讬专讬讱 讘讚讬诇讬谉 诪诪讱 讜讗诪专讜 诇讜 讞讘讬专讬讱 讘讚讬诇讬谉 诪诪讱 讜讗诪专讜 诇讜 转诇诪讬讚讬讜 诇诇诪讜讚 转讜专讛 讘讗谞讜 讜注讜讚 讻讗谉 诇讗 讗讬讘注讬讗 讗诇讗 讗诐 讛讜讗 讗住讜专 讘砖讗诇转 砖诇讜诐 讜诇拽诪谉 讗诪专讬' 讚讗"诇 专讘 讬讛讜讚讛 诇讗讜 讘讚讬诇讱 讘讚讬拽谞讗 讻讜' 讗诇诪讗 讛讬讛 诪讚讘专 注诪讜 驻谞讬诐 讗诇 驻谞讬诐 讜讻谉 讛诇讻'



讗讘诇 讗讬谞讜 诪砖诇讞 拽专讘谞讜转讬讜 砖诪注转讬 诪专讘讜转讬 讚讛讬讬谞讜 拽专讘谞讜' 砖讗讬谉 诪讞讜住专 讻驻专讛 讘讛诐 讻讙讜谉 砖诇诪讬诐 讗讘诇 讞讟讗讜转 讜拽专讘谞讜转 讛讘讗讬诐 注诇 讞讟讗 诪砖诇讞 砖诇讗 讬讛讗 注讜诪讚 讘讞讟讗讜 讜诪讞讜住专 讻驻专讛 讜诪讗讬 讚讗转讬' 专讗讬讛 诪讚讻转讬讘 讜讘讬讜诐 讘讜讗讜 讗诇 讛拽讚砖 讜讙讜' 讛讛讜讗 谞诪讬 讘诪谞讞转 讞讘讬转讬谉 砖诇 讻"讙 诪讬讬专讬 讜讗讞专讬 讟讛专转讜 讜诇讬讻讗 诇诪讬诪专 讟讛专转讜 诪诪砖 讚讛讬讬谞讜 讗讞专 讛讝讬讛 讚转讜 诇讬讻讗 讝' 讬诪讬诐 讗诇讗 讜讚讗讬 专"诇 砖讛讜讗 砖讗讬谞讜 诪讜谞讛 砖诇讬砖讬 讜砖讘讬注讬 诇讛讝讬讛 讗诇讗 诇讗讞专 砖驻讬专砖 诪谉 讛讟讜诪讗讛 讚诇讗 转讬诪讗 砖讛讜讗 讻谞讚讛 砖讛讬讗 砖讜驻注转 讚诐 讜注诇讛 诇诪谞讬谞讛 讜讟讛专转讜' 诪诇砖讜谉 讟讛专 讬讜诪讗 讻讚讗诪专 讗讬谞砖讬 讜讝讛讜 诪讛 砖驻讬' 诇谞讜 讬讞讝拽讗诇 讛谞讘讬讗:



讬住驻专讜 诇讜 讗诇讜 讬诪讬 住驻讬专讜 驻讬' 砖诇 诪爪讜专注 讜讗注"讙 讚讛砖转讗 诇讗 诪砖转注讬 拽专讗 讗诇讗 讘讟讜诪讗转 诪转 诪"诪 诪讚谞拽讟 诇讬砖谞讗 讚住驻讬专讛 讚诇讗 讗讚讻专 讘砖讜诐 讚讜讻转讗 讘讟诪讗 诪转 砖诪注讬' 讚讘诪爪讜专注 诪讬讬专讬 讚讗讬转诪专 讘讬讛 讘拽专' 住驻讬专讛 讜讛讗 讝' 讬诪讬诐 诇讘' 注谞讬谞讬诐 讗转讗 诇讝' 讚讟诪讗 诪转 讜诇住驻讬专转 诪爪讜专注 讜诇讛讻讬 砖讚讬讬讛 讘讬谞讬 讜讘讬谞讬 讜诪砖讜诐 讚讘专讬 专讘讬 砖诪注讜谉 讘讗 讚讗砖诪注讬' 讘讗讬讚讱 拽专讗 砖讗讬谉 诪爪讜专注 讝讛 诪砖诇讞 拽专讘谞讜转讬讜 讜讗驻讬' 讘讬诪讬 住驻讬专讜:



讜讘讬讜诐 讘讜讗讜 讗诇 讛拽讚砖 讗诇 讛讞爪专 讛驻谞讬诪讬转 诇砖专转 讘拽讚砖 讬拽专讬讘 讞讟讗转讜. 驻讬' 讝讜 注砖讬专讬转 讛讗讬驻讛 砖讛讜讗 诪拽专讬讘 讘讬讜诐 讞谞讜讻讜 讜讻谉 讘讻诇 讬讜诐 讜讬讜诐 诪讻讗谉 讜讗讬诇讱 讜讞讟讗转讜 诪诇砖讜谉 讞讬讟讜讬 讜讛讻砖专 讛讜讗 讚讗诇讜 讜讞讟讗转 讗讬谞讜 诪拽专讬讘 讘讬讜诐 讞谞讜讻讜 讜诇讬讻讗 诇诪讬诪专 讚拽讗讬 诇注讬诇 诪讬谞讬讛 砖讛讬讛 讟诪讗 诪讚专住 讜谞讻谞住 讘砖讜讙讙 诇诪拽讚砖 砖讛讜讗 讞讬讬讘 讞讟讗转 讜讙' 转砖讜讘讜转 讬砖 讘讚讘专 讞讚讗 讚讗"讻 诪讗讬 讗诇 讛讞爪专 讛驻谞讬诪讬转 讚讛讬讬谞讜 讛讬讻诇 讗驻讬' 谞讻谞住 诇注讝专讛 讘诇讞讜讚 讜注讜讚 诪讗讬 诇砖专转 讘拽讚砖 讜注讜讚 诪讗讬 讜讘讬讜诐 讘讗讜 诇讗 住讙讬讗 讗诇讗 砖讬讘讬讗 讞讟讗转讜 讘讜 讘讬讜诐 讗诇讗 讜讚讗讬 讝讜 注砖讬专讬转 讛讗讬驻讛:





讛诪讗讬专讬

讗讘诇 讗住讜专 讘诪诇讗讻讛 诪讚讻转讬' 讜讛驻讻转讬 讞讙讬讻诐 诇讗讘诇 诪讛 讞讙 讜讻讜' 讗讘诇 讛诪谞讜讚讛 诪讜转专 讜讻诪讜 砖讗诪专讜 谞砖讻专 讜谞砖讻专讬谉 诇讜 讜讛诪爪讜专注 谞砖讗诇讛 讻讗谉 讜诇讗 讛讜讘专专讛 讜专讜讘 驻讜住拽讬诐 讻转讘讜讛 诇拽讜诇讗 讜诪讜转专 讘诪诇讗讻讛:



讗讘诇 讗住讜专 讘住讬讻讛 讜讘专讞讬爪讛 讚讻转讜' 讘讬讜讗讘 讜讗诇 转住讜讻讬 砖诪谉 讜专讞讬爪讛 讘讻诇诇 住讬讻讛 讛讬讗 砖讻讱 讛讬讛 诪谞讛讙诐 诇专讞讜抓 讜诇住讜讱 讜讛诪谞讜讚讛 讘专讞讬爪讛 诇讗 讛讜讘专专讛 砖讗诐 诪驻谞讬 砖讗诪专讜 讘转注谞讬转 爪讘讜专 砖讗住讜专 讘专讞讬爪转 讻诇 讙讜驻讜 讗祝 讘爪讜谞谉 讜讘讞诪讬谉 讗驻讬' 驻谞讬讜 讬讚讬讜 讜专讙诇讬讜 讜讗诪专讜 注诇 讝讛 讜讻谉 讘诪谞讜讚讛 讜讘讗讘诇 讜讗诇诪讗 讗祝 诪谞讜讚讛 讗住讜专 讘专讞讬爪讛 砖诪讗 诇讗 谞讗诪专 讜讻谉 讘诪谞讜讚讛 注诇 讛专讞讬爪讛 讗诇讗 注诇 讛砖讗专 专"诇 注讟讬驻转 讛专讗砖 讜诪转讜讱 讻讱 讬砖 砖驻住拽讜讛 诇拽讜诇讗 讜讬砖 砖驻住拽讜讛 诇讞讜诪专讗 砖讝讛 砖讗诪专讜 讜讻谉 讗转讛 诪讜爪讗 讘诪谞讜讚讛 讜讘讗讘诇 讗注"驻 砖讚讞讗讜讛 谞专讗讛 讬讜转专 讚讗讻诇讛讜 拽讗讬 讜讗祝 讘诪爪讜专注 谞砖讗诇讛 讻讗谉 讜诇讗 讛讜讘专专讛 讜专讜讘 驻讜住拽讬诐 讻转讘讜讛 诇拽讜诇讗 讜专讞讬爪讛 讝讜 讛讗住讜专讛 讘讗讘诇 讚讜拽讗 诇转注谞讜讙 讗讘诇 诇讟讘讬诇转 诪爪讜讛 讗讜 诇讗讬讝讛 爪讜专讱 诪讜转专 讜讻谉 住讬讻讛 诇讞讜诇讛 讗讜 诇诪讬 砖讬砖 诇讜 讞讟讟讬谉 讘专讗砖讜 诪讜转专:

讗讘诇 讗讬谞讜 诪砖诇讞 拽专讘谞讜转讬讜 讚转谞讗讬 专"砖 讗讜诪专 砖诇诪讬诐 讘讝诪谉 砖讛讜讗 砖诇诐 诪讘讬讗 砖诇诪讬诐 讘讝诪谉 砖讛讜讗 讗讜谞谉 讗讬谞讜 诪讘讬讗 砖诇诪讬诐 驻讬' 诇讗讜 讻诇 砖讘注转 讬诪讬 讗讘诇讜转讜 讗住讜专 诇讛拽专讬讘 拽专讘谉 讗诇讗 讚讜拽讗 讻砖讛讜讗 讗讜谞谉 讚讛讬讬谞讜 讬讜诐 讛诪讬转讛 讗讘诇 诇讗 砖讗专 讛讬诪讬诐 讚诪讚讗讜专讬讬转讗 诇讗 讛讜讬 讗讜谞谉 讗诇讗 讘讬讜诐 讛诪讬转讛 讚讻转讬讘 讜讗讞专讬转讛 讻讬讜诐 诪专 讜讘讝讘讞讬诐 讘驻' 讟讘讜诇 讬讜诐 讗诪专讬' 讚讬讜诐 拽讘讜专讛 讛讜讬 讗讜谞谉 诪讚专讘谞谉 讜讗讬谞讜 诪讘讬讗 拽专讘谉 讻讙讜谉 讗诐 诪转 诇讜 诪转 讘讬讜诐 专讗砖讜谉 讜诇讗 谞拽讘专 讗诇讗 讘讬讜诐 砖谞讬 讬讜诐 拽讘讜专讛 讛讜讬 讗讜谞谉 诪讚专讘谞谉 诇讜讗谞讬讜 诪讘讬讗 拽专讘谉 讜讚讜拽讗 讘讬讜诐 拽讘讜专 讛讗讞诪讜专 专讘谞谉 讜注讘讚讜讛 讻讬讜诐 诪讬转讛 诪砖讜诐 讗讚讗讝 讞讬讬诇 注诇讬' 讗讘诇讜转 讻砖讬住转诐 讛讙讜诇诇 讗讘诇 砖讗专 讬诪讬 讗讘诇讜 诪讘讬讗 讜讗驻讬诇讜 讗讬住讜专讗 讚专讘谞谉 诇讬' 讘讬':





诪爪讜专注 诪讛讜 砖讬砖诇讞 拽专讘谞讜转讬讜 转"砖 讗讞专讬 讟讛专转讜 讗讞专讬 驻专讬砖转讜 诪谉 讛诪转 砖讘注转 讬诪讬诐 讬住驻专讜 诇讜 讗诇讜 砖讘注转 讬诪讬 住驻专讜 讻讜' 驻讬' 讛诪讜专讛 讗诇诪讗 砖诇讗 讛讬' 讬讻讜诇 诇讛拽专讬讘 拽专讘谉 注砖讬专讬转 讛讗讜讬驻' 注讚 砖谞讟讛专 诪讟讜诪讗转 诪转 讜讛"讛 诪爪专注转 讜拽砖讬讗 诇讬 讟讜讘讗 讗诪专讬' 讘驻' 转诪讬讚 谞砖讞讟 讟诪讗 诪砖诇讞 拽专讘谞讜转讬讜 讜注专诇 诪砖诇讞 拽专讘谞讜转讬讜 讜诇讗 谞讗住专 讛讟诪讗 讗诇讗 诪诇砖诇讞 驻住讞讜 诪砖讜诐 讚讘注讬' 诇驻讬 讗讻诇讜 讜讟诪讗 讜注专诇 诇讗讜 讘谞讬 讗讻讬诇讛 谞讬谞讛讜 讘诇 砖讗专 拽专讘谞讜转 诪砖诇讞讬谉 讜讗讬谞谉 讗讜讻诇讬谉 讜讛讻讗 讛讬讻讬 讗诪专讬' 讚讗讞专 砖讬讟讛专 诪讟讜诪讗转 诪转 诪讘讬讗 拽专讘谉 讜诇讗 讘讝诪谉 砖讛讜讗 讟诪讗 讜谞"诇 讚讟注讜转 讬砖 讘住驻专讬诐 讗讞专 驻专讬砖转讜 诪谉 讛诪转 诇讗 讗讞专 驻专讬砖转讜 诪谉 讛爪专注转 讘注讬谞谉 诇诪讬讙专住. 讜讗注"讙 讚诇注讬诇 诪谞讬' 谞拽讬讟 讟讜诪讗转 诪转 讛讗讬 拽专讗 诪讬诇转讗 讘讗驻'讬 谞驻砖讬' 讛讜讗. 讜讗讬谞讱 讬讻讜诇 诇驻专砖 讛诪拽专讗讜转 砖诇 讬讞讝拽讗诇 诪讬讜砖讘讬诐 注诇 驻砖讟诐. 讜讘讚讜讞拽 讙讚讜诇 讬讬砖讘讜 讗讜转诐 讞讻诪讬诐. 讜诪讛 砖砖讗诇 注诇 讛诪爪讜专注 诇讗 诪驻谞讬 砖讛讜讗 讟诪讗 砖讚讘专 讬讚讜注 讛讜讗 砖讛讟诪讗 讗讬谞讜 谞讻谞住 诇诪讞谞讛 砖讻讬谞讛 讜讗讬谞讜 砖讜讗诇 讗诇讗 诇砖诇讞. 讜砖诇讗 讬讻谞住 讜诪驻谞讬 砖讛讜讗 讚讜诪讛 诇讗讘诇 讬砖 诇讜诪专 砖讚讬谞讜 讻诪讜 讛讗讜谞谉 砖讗住讜专 诇砖诇讞 拽专讘谞讜转讬讜 诪驻谞讬 砖讗讬谞讜 讘砖诇讜诐 讜讻讙讜谉 砖讛讬 拽专讘谉 讚诇讗 讘注讬 住诪讬讻讛 讻讙讜谉 讘讻专 讜诪注砖专 讜注讜驻讜转 讗讜 讗砖讛 讚诇讗讜 讘专 住诪讬讻讛 讛讬讗 讜讛讗讬 讚讻转讬讘 讗讞专讬 讟讛专转讜 讚专讬砖 诇讬讛 注诇 讛诪爪讜专注 讚讻转讬讘 讘讬' 讘讬讜诐 讟讛专转讜 讜讝讛讜 讬讜诐 驻专讬砖转讜 诪谉 讛爪专注转 砖驻讬专砖 讛谞讙注 诪诪谞讜 讝' 讬诪讬诐 讬住驻专讜 诇讜 讗诇讜 砖讘注转 讬诪讬 住驻专讜 砖诇 诪爪讜专注 讚讻转讬讘 讘' 讜住驻专 诇讜 砖讘注转 讬诪讬诐 讜讻转讬讘 讜讘讬讜诐 讘讜讗讜 讗诇 讛拽讜讚砖 讜讚专讬砖 诪谞讬' 专"砖 讘讘讜讗讜 讬拽专讬讘 讘讝诪谉 砖讛讬讗 专讗讜讬 诇讘讬讗讛 专讗讜讬 诇讛拽专讘讛 讜讘讝诪谉 砖讗讬谞讜 专讗讜讬 诇讘讬讗讛 讗讬谞讜 专讗讜讬 诇讛拽专讘' 讚诇讗 诪讘注讬讗 诪爪讜专注 诪讜讞诇讟 砖讗讬谞讜 诪砖诇讞 拽专讘谞讜转讬讜 讗诇讗 讗驻讬' 诪爪讜专注 讘讬诪讬 住驻专讜 讗讬谞讜 诪砖诇讞 讚讻讬讜谉 砖讛讜讗 讗住讜专 讘转砖诪讬砖 讛诪讟讛 讻讚讻转讬讘 讜讬砖讘 诪讞讜抓 诇讗讛诇讜 砖讘注转 讬诪讬诐 讛专讬 讛讜讗 讻讗讜谞谉 讜讗讬谞讜 注讜诪讚 讘砖诇讜诐 砖讬讛讗 专讗讜讬 诇讛拽专讬讘 拽专讘谉:





诪讛专砖"讗 - 讞讬讚讜砖讬 讛诇讻讜转

讘讚"讛 专讞讬爪讛 讻讜' 转讬诪讛 讗讚讘注讬 诪讛讜 讘专讞讬爪讛 讗诪讗讬 诇讗 讘注讬 诪讛讜 讘住讬讻讛 注讻"诇 讻爪"诇 讜驻讬' 诇讚讘专讬讛诐 讻讬讜谉 讚专讞讬爪讛 诇讗 讗转讬讗 讗诇讗 诪讻诇诇 住讬讻讛 讘住讬讻讛 讙讜驻讛 讛"诇 诇诪讘注讬 讛讻讬 讜拽"诇:


讘讚"讛 讗讞专讬 讟讛专转讜 讻讜' 讞讬讟讜讬 讜拽讚讜砖转讜 诇注讘讜讚讛 讻讜' 专砖"讗 讘讘讗讜 诪拽专讬讘 讘讝诪谉 讻讜' 诪讜拽讬 诇讘讬讜诐 讘讗讜 讚拽讗讬 讗讚诇注讬诇 讻讜' 拽专讘谞讜转讬讜 讜讘转讜住驻讜转 驻讬专砖讜 讚注专诇 讻讜' 拽砖讛 诇诪讗讬 讚驻专讬砖讬转 讜转讬专抓 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讚诪讜转 讚讬讜拽谞讬 谞转转讬 讘讛诐 讻讜' 驻专砖"讬 讚诪讜转 讚讬讜拽谞讬 讘爪诇诐 讗诇讛讬诐 注砖讛 讗转 讛讗讚诐 注讻"诇 讜讛讬讬谞讜 讚诪讜转 讚讬讜拽谞讬 爪诇诐 讜爪讜专讛 砖诇 砖讗专 讻诇 讗讚诐 讗讘诇 爪讜专讛 讜爪诇诐 砖诇 讗讚诐 讛专讗砖讜谉 讚讬讜拽谞讬 讙讜驻讬讛 诪拽专讬 讻讚讗诪专讬谞谉 讘驻专拽 讞"讛 讘讚诪讜转 讚讬讜拽谞讬 转住转讻诇 讘讚讬讜拽谞讬 注爪诪讛 讗诇 转住转讻诇 讻讜' 讜砖诐 诪驻讜专砖. 讜讗诪专 


讜讘注讜谞讜转讬讛诐  讛驻讻转讬讛 讻讬 讘谞讟讬诇转 讛谞砖诪讛 谞讛驻讱 讚诪讜转讜 讜爪诇诪讜 讜注"砖 讝讛 讗诪专 讛讻转讜讘 讻讬 拽诇诇转 讗诇讛讬诐 转诇讜讬 砖谞讛驻讱 讚诪讜转 讚讬讜拽谞讜 砖诇 诪注诇讛 讜讬砖 专砖注讬诐 砖讙诐 谞砖诪转诐 讜专讜讞诐 谞转讛驻讱 诇讘讛诪讛 注"讬 讙诇讙讜诇 讻诪"砖 讘讝讛 讘注诇讬 讛诪拽讜讘诇讬诐:





专砖"砖

讙诪专讗 讗专"讬 转"砖 讻诇 讗讜转谉 砖谞讬诐 砖讛讬讜 讬砖专讗诇 讘诪讚讘专 诪谞讜讚讬谉 讛讬讜 讜砖诇讞讜 拽专讘谞讜转讬讛谉. 讜讻转讘讜 讛转讜住' 讘讚"讛 讜砖诪砖讜 砖诪讗 讬砖 诇讛讜讻讬讞 讛讻讬 诪谉 讛驻住讜拽讬诐. 诇讻讗讜专讛 讛"谞 讚专"讬 住诪讱 讗"注 注诇 诪转谞讬转讬谉 讚诪谞讞讜转 (诪讛 讘) "讻砖讛讬讜 讬砖专讗诇 讘诪讚讘专 拽专讘讜 讻讘砖讬诐 讻讜'. 砖讻诇 讛讗诪讜专 讘讞讜讛"驻 拽专讘 讘诪讚讘专" 讗讜诇诐 讘讞讙讬讙讛 (讜 讘) 讗专"注 砖讘讟讜 砖诇 诇讜讬 讻讜' 讛谉 讛拽专讬讘讜 讜注"砖 讘驻专砖"讬 讜讘讟"讗 讙诐 诇驻专砖"讬 讘讬讘诪讜转 (注讘) 砖谞讝讜驻讬谉 讛讬讜 诪诪注砖讛 讛注讙诇. 讜讘砖诪讬谞讬 诇诪诇讜讗讬诐 讻转讬讘 讜讗诇 讘谞"讬 讻讜' 拽讞讜 砖注讬专 注讝讬诐 讻讜' 讜讻谉 讘专"驻 讗讞专讬. 讜讙诐 注砖讜 驻住讞 讘砖谞讛 砖谞讬讛. 讜讝讛 讬砖 诇讚讞讜转 讚注砖讜 注"驻 讛讚讘讜专 注讬' 拽讚讜砖讬谉 (诇讝 讘) 讘转讚"讛 讛讜讗讬诇:



专砖"讬 讚"讛 诇讗 讗砖讗专讗. 讗注讟讬驻转 讛专讗砖 讻讜'. 注讬' 讘转注谞讬转 (讬讙) 讚砖诐 讛讜讘讗讛 讛讘专讬讬转讗 讘砖诇讬诪讜转 讻讗讞转 讜诇讗 转谞讬 讘讛 讗诇讗 讙"讚 诪诇讗讻讛 谞注讛"住 专讞讬爪讛. 讙诐 注讟讬驻转 讛专讗砖 诇讗 诪爪讗谞讜 讘讛讬"讙 转注谞讬讜转 讗诇讗 讗讞专 砖注讘专讜 讻讜诇谉 讜诇讗 谞注谞讜 注"砖:



专砖"讬 讚"讛 讜专讞讬爪讛 讘讻诇诇 住讬讻讛. 讚讻转讬讘 讜转讘讗 讻诪讬诐 讻讜'. 注讬' 讬讜诪讗 (注讜 讘) 讚诇讗 拽讗讬 诇讬诪讜讚 讝讛 讜诪住讬拽 砖诐 专"讗 诪专讘讜讬讗 讚拽专讗 讜住讜讱 诇讗 住讻转讬 讜讻诪砖"讻 讛转讜住' 讜讝讛讜 讙"讻 讻讜讜谞转 讛讙诪专讗 讻讗谉 讻讬讜谉 讚讗砖讻讞谉 砖诐 讚讗驻讬拽 专讞讬爪讛 讘诇讬砖谞讗 讚住讬讻讛 诇讻谉 讘讻"诪 讚讻转讬讘 住讬讻讛 诇讗 转驻讬拽 专讞讬爪讛 诪讻诇诇讛 注"讚 讚讗诪专讬谞谉 讘讝讘讞讬诐 (讚) 诇注谞讬谉 讛讜诇讻讛. 讜讘专砖"讬 讚讗诇驻住讬 讜讘谞"讬 讗讬转讗 住转诪讗 讻讚讗讬转讗 讘讬讜诪讗. 讜谞驻诇讗转讬 注诇 讛转讜讬"讟 讘诪"讜 砖讘谞讛 讘诪讛 诇注爪诪讜 注"砖 讜谞住转专转 诪讛讗 讚讬讜诪讗:



转讚"讛 诇讗. 讜讘转讜住' 讛专讘 驻讬' 拽"诇 讻讜'. 谞"诇 诇诪讞讜拽 诪讻讗谉 转讬讘转 驻讬' 讜诇讛爪讬讙讜 诇讛诇谉 讗讞专 讜讘砖诐 专砖讘"诐:



转讚"讛 诇讗 (讛讘'). 驻讬' 诇讗 拽讗讬 讻讜'. 注讬' 讘讙讛"砖. 讜讻讘专 拽讚诪讜讛讜 讛专讗"砖 讘砖诐 讛专讗讘"讚 讜讛专讬讟讘"讗 注砖讜"砖:



讘住讛"讚 讗"谞 诪住驻拽讗 诇讬讛 讻讜'. 讗讻转讬 爪专讬讻讬谉 讗谞讜 诇转讬专讜爪讗 拽诪讗 讚讛讗 住驻讬拽讗 讚专讘谞谉 讛讬讗 (注讬' 转讜住' 诇注讬诇 讬讚 讘 讚"讛 诪讛讜) 讜讻讚驻住拽 讛专讬"祝 讘讻诇 讛转讬拽讜转 诇拽讜诇讗:



转讚"讛 讗讞专讬 (讘住讜驻讜). 讜讗"讻 讗讬讱 讟诪讗 诪讘讬讗 拽专讘谞讜转讬讜. 讻"谞 讚爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讛讗 讻讬爪讚 讬爪讗 诇讚专讱. 注讬' 诇拽诪谉 讚祝 讻讝 注"讗 转讜住' 讚"讛 讗诐 讬讻讜诇:


转讜住' 讚"讛 诇讗 讗砖讗专讗 讚诪讬讬专讬 讻讜' 诪砖讜诐 讘转 诪诇讱. 注' 砖讘转 讚祝 拽讟 注"讗:


转讜住' 讚"讛 诇讗 讗砖讗专讗 讚诪讬讬专讬 讻讜' 诪砖讜诐 讘转 诪诇讱. 注' 砖讘转 讚祝 拽讟 注"讗:





讞讬讚讜砖讬 专讘讬 注拽讬讘讗 讗讬讙专

讙诪专讗 诪谞讜讚讛 诪讛讜 讘专讞讬爪讛 讗专"讬 转讗 砖诪注, [讻砖讗诪专讜 讘转注谞讬转 爪讘讜专 讗住讜专 讘专讞讬爪讛 诇讗 讗诪专讜 讗诇讗 讻诇 讙讜驻讜 讗讘诇 驻谞讬讜 讬讚讬讜 讜专讙诇讬讜 诪讜转专, 讜讻谉 讗转讛 诪讜爪讗 讘诪谞讜讚讛 讜讘讗讘诇, 诪讗讬 诇讗讜 讗讻讜诇讛 (讗专讞讬爪讛 谞诪讬 讗诇诪讗 讚诪谞讜讚讛 讗住讜专), 诇讗 讗砖讗专讗, 讗谞注讬诇转 讛住谞讚诇] 诪谞讜讚讛 诪讛讜 讘谞注讬诇转 讛住谞讚诇, 讗专"讬 转"砖 砖讻砖讗诪专讜 讗住讜专 讘谞注讬诇转 讛住谞讚诇, 诇讗 讗诪专讜 讗诇讗 讘注讬专 讜讻讜' 讜讻谉 讗转讛 诪讜爪讗 讘诪谞讜讚讛 讜讘讗讘诇, 诪讗讬 诇讗讜 讗讻讜诇讛 诇讗 讗砖讗专讗 (讗专讞讬爪讛): 


讜讻转讘讜 讘转讜住', 讝讬诇 讛讻讗 拽诪讚讞讛 诇讬讛 讜讝讬诇 讛讻讗 拽诪讚讞讛 诇讬讛, 讜讻"讻 讻诇 讛驻讜住拽讬诐. 
讜拽砖讛 诇讬, 诇驻讬 讛诇讻讛 讚讘转注谞讬转 爪讘讜专 诪讜转专 讘专讞讬爪转 爪讜谞谉, 讗"讻 注"讻 讛讱 讘专讬讬转讗 诪讬讬专讬 讘专讞讬爪转 讞诪讬谉, 讜诪诪讬诇讗 注"讻 讛讗讬 讜讻谉 讗转讛 诪讜爪讗 讜讻讜' 诇讗 拽讗讬 讗专讞讬爪讛 讚讛讗 拽转谞讬 诇讗 讗诪专讜 讗诇讗 讻诇 讙讜驻讜 讜讗讘诇 讗驻讬诇讜 讗爪讘注讜 讘讞诪讬谉 讗住讜专, 讜爪"诇 讚拽讗讬 讗谞注讬诇转 讛住谞讚诇, 讜讻讚讗讬转讗 诇讛讚讬讗 转注谞讬转 (讚祝 讬讙 注"讗), 讜讗"讻 谞驻砖讟 讚诪谞讜讚讛 讗住讜专 讘谞注讬诇转 住谞讚诇, 讜讘专砖"讬 讚"讛 诇讗 讗砖讗专讗 讗注讟讬驻转 专讗砖 讜转诪讬讛谞讬 讛讗 注讟讬驻转 专讗砖 诇讗 拽转谞讬 讘讛讱 讘专讬讬转讗, 讜讙诐 讛讗 注讟讬驻转 专讗砖 讘诪谞讜讚讛 讗讬讘注讬' 讚诇讗 讗驻砖讬讟讗 诇注讬诇 讜讻驻讬 驻讬专讜砖 专砖"讬 讛讗 诇诪讛 讚驻砖讬讟讗 讛讻讗 讚诪讜转专 讘诪诇讗讻讛 讗"讻 讜讻谉 讘诪谞讜讚讛 拽讗讬 讗砖讗专讗 讬讛讬' 谞驻砖讟 讗讬讘注讬' 讚诇注讬诇 讚爪专讬讱 注讟讬驻讛, 讜诪讛 讘讬拽砖 专砖"讬 诪讝讛 讜讗诪讗讬 诇讗 讘驻砖讜讟讜 讚诇讗 讗砖讗专讗 讛讬讬谞讜 讗专讞讬爪讛 讗谞注讬诇转 讛住谞讚诇 讚拽转谞讬 讘讛讱 讘专讬讬转讗 讜讻诪"砖 转讜住' 讜爪"注: 


转讜住' 讚"讛 诇讗 讗砖讗专讗, 讜讗"转 讗诪讗讬 诇讗 驻砖讟. 
拽砖讛 诇讬, 讗诪讗讬 诇讗 讛拽砖讜 讻谉 诪拽讜讚诐 讘讗讘注讬' 讚诪谞讜讚讛 诪讛讜 讘拽专讬注讛 讚诇驻砖讜讟 诪诪讛 讚拽专注 专"讗 讜讻诪讜 砖讛拽砖讜 讻谉 讘讗诪转 讘讘"诪:





驻转讞 注讬谞讬诐

讜讚讬诇诪讗 诪谞讜讚讛 诇砖诪讬诐 砖讗谞讬 讚拽讬诇 讜讻讜' 注诪"砖 讘住' 讛拽讟谉 专讗砖 讚讜讚 驻' 驻谞讞住 讘住"讚:

